一架亞航A320客機
一架亞洲航空嘅噴射客機
**亞洲航空**（簡稱**亞航**，英文：**Air Asia**，IATA代碼：**AK**，ICAO代碼：**AXM**）係亞洲最大嘅廉價空運公司，1993年成立，喺馬來西亞、泰國同印度尼西亞嘅空運基地每日一共經營400幾個航班。而佢嘅子公司**Air Asia X**（亞航X）喺2007年成立，主要經營低成本嘅長途運輸同埋多班次航線。 

亞航成立嘅最初，就已經有個夢想「Now Everyone Can Fly（而家人人都可以飛）」。喺2001年起，亞航好快咁喺全球各地打破咗航空業嘅常規，成為世界「最佳航空公司」。創新嘅解決方案、高效嘅業務流程同埋熱情嘅經營方式，亞航不停喺廉價航空領域銳意進取，而家航線網絡已經覆蓋超過20個國家同地區。亞航秉承「而家人人都可以飛」嘅一貫理念，好努力咁將廉價航空事業推向全新嘅高度。

2008年1月佢哋開咗吉隆坡至廣州航線，同年5月15號開始飛去香港。2007年11月又開始飛去澳洲嘅黃金海岸。 

  

• Airline Of The Year
By Centre for Asia Pacific Aviation (CAPA) 

• Tony received the 2009 Frost & Sullivan Excellence in Leadership Award
by Frost & Sullivan 

• Best Asian Low-Cost Carrier
By TTG Travel Awards 2009 

• World's Best Low Cost Airline
by Skytrax

佢哋嘅遠景就係希望可以成為亞洲規模最大嘅廉價航空公司，為30億受到貴機票價格同埋低效航點設置影響而冇辦法充分咁享受航空樂趣嘅旅客提供最熱誠嘅服務。

子公司
---

### 泰國亞洲航空

Thai AirAsia：簡稱泰亞航，喺2003年12月8號由亞洲航空同泰國亞洲航運有限公司合資成立。

### 亞航長途

亞洲航空長途（AirAsia X，又叫亞航X）喺2007年成立，係亞航專營長途航線嘅聯營公司，樞紐機場同樣設喺吉隆坡國際機場，航點遍布澳洲、中國大陸、日本、南韓、台灣、沙地阿拉伯、尼泊爾等地。主要用空中巴士A330廣體客機。

### 泰國亞航長途

泰國亞航長途（Thai AirAsia X）係泰國第一間營運長途航線嘅低成本航空公司，以廊曼國際機場為據點，喺2014年6月投入商業營運。。

### 印尼亞航長途

印尼亞航長途係馬來西亞亞航長途嘅合資公司，喺2014年12月22號開始商業營運。

### 菲律賓亞洲航空

菲律賓亞洲航空（Phillipines AirAsia）喺2012年3月開始營運。樞紐機場喺克拉克國際機場。由於營運狀況唔好，菲亞航喺2013年11月6號，停止所有航線，轉去馬尼拉國際機場。

AirAsia Zest：前身係**亞洲精神航空**（Asian Spirit），2008年3月易主AMY Holdings Inc.控股公司，改以**飛龍航空**（Zest Air）個名營運。2013年同菲亞航簽署股權交換合約，締結為聯盟，以各自品牌營運。冇幾耐，改名做亞航飛空航空品牌營運，經營國內同國際定期航班，主要銜接馬尼拉同宿霧以及其他24個國內航點。樞紐機場設於馬尼拉尼諾伊·阿基諾國際機場同麥克坦-宿霧國際機場。

### 日本亞洲航空

日本亞洲航空（AirAsia Japan，簡稱日亞航），由亞洲航空同全日本空輸喺2011年7月21號合資成立，喺8月正式成立。樞紐機場為成田國際機場，2012年8月開始商業營運。由於合作理念相悖，全日空同亞航喺2013年6月25號宣布終止日亞航合作關係。2014年7月1號，亞航宣布重返日本市場，同樂天集團以及其他日本商合資成立新日本亞航，預計喺2015年夏季進行商業營運。2020年10月5號，亞洲航空宣佈因武漢肺炎疫情影響，日本亞洲航空喺同年12月5號結束營運。

### 印度亞洲航空

印度亞洲航空（AirAsia India），由亞航同塔塔集團喺2014年8月19號合資成立，亞航持股49%，Telestra Tradeplace持股21%，塔塔集團持股30%。，亦係印度第一間有外資投資嘅航空公司。2014年6月12號，印度亞航正式商業營運，首航航班係班加羅爾至果阿航班。

### 越南亞洲航空

2017年3月31號，亞航同馬來西亞證券交易所聲明，計劃同越南合作夥伴喺越南建立新嘅廉價航空公司。2018年12月6號，亞洲航空通過同越南合作夥伴 - Thien Minh Travel股份公司以及Hai Au航空股份公司簽署合作備忘錄，重申打算喺越南成立一間合資（JV）低成本航空公司。

### 中國亞洲航空

2017年5月，中國光大集團、河南工作集團同亞洲航空有限公司宣布簽署諒解備忘錄，喺中國建立一間低成本航空公司作為合資企業。但係呢個合資企業已經喺2018年失效，因為嗰份非約束性初步協議有效期為12個月，並且喺關聯方到期時未予以續約。

機隊
--

亞航空中巴士A320neo客機降落緊香港國際機場
截至2020年3月，亞洲航空機隊如下：


**亞洲航空機隊**| 機型 | 數量 | 訂購 | 載客量 | 備注 |
| --- | --- | --- | --- | --- |
| 空中巴士 A320-200 | 64 | — | 180 | — |
| 空中巴士 A320neo | 29 | 22 | 186 | 1.2017年起交付2.亞航決定將253架空巴A320neo訂單改成空巴A321neo。 |
| 空中巴士 A321neo | 2 | 351 | 236 | 2019年起交付。 |
| 總計 | 95 | 362 |

### 機隊更新

亞航「年度最佳航空」塗裝飛機，喺古晉國際機場滑行緊
亞航初期曾經營運波音737-300型客機，依家全數採用空中巴士A320-200型客機。

2011年6月，亞航喺巴黎國際航空太空展訂購咗200架空中巴士A320neo，係客機量最大嘅單一訂單之一，訂單金額高達180億美金，雖然亞航可能以折扣價格購入。呢個訂單使得亞航成為空中巴士最大嘅客戶。

2012年12月13日，亞航再次訂購100架空中巴士A320客機，其中64架係A320neo，36架係A320ceo。亞航嘅A320訂單總量達到475。

2016年7月13號，亞航喺法恩伯勒國際航空展上訂購咗100架A321neos，總費用大約126億美元。至此，亞航對空中巴士A320系列訂單總數達到575架，係空中巴士窄體客機最大客户。

服務
--

以下服務都係額外收費：

* 行李託運額度：可選擇15至40公斤託運額度，機場櫃台現場只可以買15公斤。事先喺網上購買可享有折扣，行李超重將以公斤數計算。
* 餐點：有多國餐點選擇，亦提供素食餐點同兒童餐。事先喺網上購買費用較平。
* 座位：由電腦自動分配，指定座位要畀錢。如果選擇放腳位較大嘅「熱選座位」（Hot Seat），要畀更高費用。
* 舒適用品：毛毯、枕頭、眼罩等套裝發售。

### 機上服務

亞洲航空唔提供免費飛機餐，旅客喺購買機票時可以自己揀買唔買埋熱食餐盒。另外，亦可以喺航機上買簡單嘅零食、飲品等。因應馬來西亞伊斯蘭教規範，亞航唔會提供含有豬肉餐點或販售酒類飲品，但係開長程航線嘅亞航 X除外，機上重係會賣啤酒同其他酒類飲品。

機上無電視，只有航空公司雜誌。

### 飛行常客計劃

亞航同Tune Money（英文：Tune Money）合資成立屬於亞航自己嘅飛行常客計畫，叫做「BIG」，會員可以以買機票、機上服務、套裝行程或第三方產品攞BIG點數。

參考
--

1. ↑  Limited, Bangkok Post Public Company. "Bangkok Post". *www.bangkokpost.com*.
2. ↑  Philippines’ AirAsia Incorporated picks Clark as hub 互聯網檔案館嘅歸檔，歸檔日期2012年6月23號，.. Peanuts.aero. Retrieved 27 June 2011.
3. ↑  News, ABS-CBN. "AirAsia Zest gets CAB approval". 原先內容歸檔喺2015-01-01. 喺2014-11-06搵到. `{{cite web}}`: `|last=` has generic name (help)
4. ↑  "ANA and AirAsia to form AirAsia Japan" (新聞稿). All Nippon Airways. 2011-07-21. 原先內容歸檔喺2020-11-06. 喺2012-09-03搵到.
5. ↑  "AirAsia-ANA tie-up likely". *The Star*. Kuala Lumpur. 2011-07-15. 原先內容歸檔喺2014-10-24. 喺2021-02-16搵到.
6. ↑  "AirAsia to tie up with Tata Sons for new airline in India". Times of India. 2013-02-21. 原先內容歸檔喺2016-04-27. 喺2013-02-21搵到.
7. ↑  "Tata Sons, Telestra Tradeplace and Air Asia to form Air Asia India" (新聞稿). Economic Times. 2013-02-20. 原先內容歸檔喺2016-11-07. 喺2014-10-31搵到.
8. ↑  "FIPB to take up AirAsia India entry proposal on March 6". The Hindu Business Line. 原先內容歸檔喺2014-07-07. 喺2014-05-31搵到.
9. ↑  "AirAsia India Tickets on Sale From Today - NDTV". 原先內容歸檔喺2014-05-29. 喺2014-10-31搵到.
10. ↑  "Orders & deliveries | Airbus, Commercial Aircraft". *airbus* (美國英文). 原先內容歸檔喺2012-09-20. 喺2017-06-07搵到.
11. ↑  "AirAsia up-gauges with a 100 A321neo order; outlook improves and China in its sights". *CAPA - Centre for Aviation*. 原先內容歸檔喺2017-03-01. 喺2017-06-07搵到.
12. ↑  〈存檔副本〉. 原先內容歸檔喺2019-04-28. 喺2020-03-21搵到.
13. 1 2  "AirAsia". *Wikipedia* (德文). 2017-04-15.
14. ↑  〈存檔副本〉. 原先內容歸檔喺2020-06-21. 喺2020-04-05搵到.
15. ↑   互聯網檔案館嘅歸檔，歸檔日期2016年3月3號，. 15 July 2014.
16. 1 2  "Airbus and AirAsia announce record deal for 200 planes". *BBC News*. 2011-06-23. 原先內容歸檔喺2011-06-23. 喺2011-06-23搵到.
17. 1 2  Odell, Mark; Boxell, James (2011-06-23). "Airbus secures 200 jet order from AirAsia". *Financial Times*. London. 原先內容歸檔喺2012-03-21. 喺2014-05-01搵到.
18. ↑  "AirAsia's Fernandes bets big on boyhood idea". Reuters. 2011-06-23. 原先內容歸檔喺2012-05-14. 喺2011-06-23搵到. WebCite嘅歸檔，歸檔日期2012-05-14
19. ↑  "AirAsia orders 100 more A320s". 原先內容歸檔喺2017-05-26. 喺2012-12-13搵到.
20. ↑  "Airbus's $12.6 Billion AirAsia Order Trounces Boeing at Air Show". *Bloomberg.com*. 2016-07-12. 原先內容歸檔喺2020-06-21. 喺2017-06-07搵到.
21. ↑  "AirAsia places major order for 100 A321neo". *airbus* (美國英文). 原著喺2016-11-30歸檔. 喺2017-06-07搵到.
22. ↑  〈AirAsia - 熱食 - 美味的機上美食〉. *www.airasia.com*. 原先內容歸檔喺2019-05-14. 喺2013-04-07搵到.
23. ↑  Govindasamy, Siva (2011-09-21). "AirAsia to launch frequent-flyer program". *Flight Global*. 喺2011-09-21搵到.

出面網頁
----

* 亞洲航空網站